Arsèni Vermenosa

Arsèni Vermenosa (Vielha d'Aitrac, Auvèrnhe, 27 de setembre de 1850 - Aitrac, 8 de genièr de 1910) z-es un daus poètas occitans mai famós dau país d'Auvèrnhe. Fuguèt un membre eminent e animaire dau Felibritge d'Auvèrnhe. Visquèt quauques annadas a ras de Toledo (Espanha) amb sa familha, d'ont, tre 1879, mandèt de collaboracions a l'Avenir du Cantal. S'installèt mai tard a Orlhac e s'avodèt intensament a chantar son país e sas gents, dins l'esperit dau Felibritge. 

"L'Avenir du Cantal" èra lo jornal dau Partit Radical, d'esquèrra (anuèit puslèu antioccitan). Son chap dins lo departament de Chantau, Auguste Bancharel, publicava de suplements dau jornal en lenga d'òc. Lo jove Arsèni Vermenosa teniá per aquelas idèas e manifestava un cèrt anticlericalisme. Mai tard visquèt una evolucion progressiva cap a la religiositat, e escriguèt dins d'autres revistas e jornals, amb un ton devociós.

Aprèp la desfaita francesa de 1870, escriguèt, coma Frederic Mistral, de poèmas patriotics franceses en occitan.

 Òbras  
 Flor de Brossa <Flour De Brousso> (1896)
 Jos la Clujada <Jous la Cluchado> (1909)
 En plein vent (1900), recuèlh en francés
 Mon Auvergne, recuèlh en francés amb de comentaris que s'i fa sentir l'occitan.

 Ligams extèrnes 
 Pagina d'un sit auvernhat sus Arsèni Vermenosa
 Sit consacrat a Vermenosa per sa vila Eitrac, pas qu'en francés per ara
 Poèmes d'Auvergne d'Arsèni Vermenosa dits per Alphonse Establie a Deezer (fons de la Bibliothèque Nationale de France http://gallica.bnf.fr/ark:/12148/bpt6k8820354p.r=dialecte.langFR)
 Lectura del poema Viva la libertat! de 1908
 poema Viva la libertat! de 1908 publicat dins la revista "Vai-i qu'as paur !"
 Tèxtes d'Arsèni Vermenosa sus Wikisource

Categoria:Literatura occitana
Categoria:Escrivan auvernhat
Categoria:Literatura occitana d'Auvèrnhe
Categoria:Felibre
Categoria:Naissença en 1850
Categoria:Decès en 1910